सहकारी क्रय-विक्रय समिति की स्वीकृति दी
मकराना | विधायकश्रीराम भींचर के आग्रह पर प्रदेश के सहकारिता मंत्री अजय सिंह किलक ने गच्छीपुरा में सहकारी क्रय विक्रय समिति स्वीकृत कर दी है। सोमवार को विधायक भींचर ने जयपुर में मंत्री किलक से भेंट कर उन्हें अवगत कराया था कि गच्छीपुरा में तीस साल पहले क्रय विक्रय समिति थी लेकिन राजनैतिक कारणों से इसका हस्तांतरण परबतसर कर दिया गया। मंत्री किलक ने तुरंत प्रभाव से इसकी स्वीकृति देते हुए अधीनस्थ अधिकारियों को कार्यवाही के निर्देश दिए। उन्हाेंने ग्राम पंचायत सफेड़ बड़ी, बरवाली, भींचावा, कालवा बड़ा, बेसरोली, लाडोली, सरनावड़ा गच्छीपुरा की सहकारी समितियों में बने माल गोदाम की जर्जर अवस्था का हवाला देते हुए उनकी मरम्मत की भी मांग रखी।
hin_Deva hin_Deva